Fælles indkaldelse af forslag til indirekte FTU-aktioner under særprogrammet for forskning, teknologisk udvikling og demonstration: »Strukturering af det europæiske forskningsrum« og særprogrammet: »Integration og styrkelse af det europæiske forskningsrum«

Indkaldelsens titel: Støtte til innovationspolitik i forbindelse med læring og udvikling

Indkaldelsens referencenummer:

(2005/C 245/05)

I henhold til artikel 9, stk. 1, i Parlamentets og Rådets forordning af 16. december 2002 om deltagelsesregler for virksomheder, forskningscentre og universiteter og regler for formidling af forskningsresultater gældende under gennemførelsen af Det Europæiske Fællesskabs sjette rammeprogram (2002 til 2006) (5) (i det følgende benævnt »deltagelsesregler«) indgives forslag til indirekte FTU-aktioner på grundlag af de betingelser, der fastsættes i indkaldelser af forslag.

I henhold til artikel 5, stk. 1, i særprogrammet vedtog Kommissionen for de Europæiske Fællesskaber (i det følgende benævnt »Kommissionen«) den 6. december 2002 et arbejdsprogram, »strukturering af det europæiske forskningsrum« (3) og den 9. december 2002 et arbejdsprogram: »Integration og styrkelse af det europæiske forskningsrum« (4) som begge redegør detaljeret for særprogrammernes målsætninger og videnskabelige og teknologiske prioriteringer samt opstiller en tidsplan for gennemførelsen.

I overensstemmelse med Europa-Parlamentets og Rådets afgørelse nr. 1513/2002/EF af 27. juni 2002 om Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002-2006) (1) vedtog Rådet den 30. september 2002 særprogrammet for forskning, teknologisk udvikling og demonstration: »Strukturering af det europæiske forskningsrum« (2002-2006) (2) (i det følgende benævnt »særprogrammet«) og særprogrammet »Styrkelse af grundlaget for det europæiske forskningsrum«.

Nærværende indkaldelse af forslag til indirekte FTU-aktioner (i det følgende benævnt »indkaldelsen«) indeholder denne generelle del og de specifikke betingelser, der er beskrevet i bilaget. Bilaget indeholder bl.a. fristen for indsendelse af forslag til indirekte FTU-aktioner, en vejledende dato for, hvornår evalueringen af forslagene forventes afsluttet, det vejledende budget, de berørte instrumenter og forskningsområder, kriterierne for evaluering af forslag til indirekte FTU-aktioner, det mindste antal deltagere og eventuelle begrænsninger.

Det Europæiske Fællesskab fører ligestillingspolitik og opfordrer derfor særlig kvinder til enten selv at indsende forslag til indirekte FTU-aktioner eller til at deltage i indsendelse af forslag til indirekte FTU-aktioner.

I forbindelse med forhandlingerne om de indirekte FTU-aktioner vil det blive kontrolleret, om forslagsstillerne opfylder betingelserne for deltagelse. Inden da skal forslagsstillerne imidlertid underskrive en erklæring om, at de ikke befinder sig i en af de situationer, der nævnes i finansforordningens artikel 93, stk.1. De skal også have forelagt Kommissionen de oplysninger, der er opstillet i artikel 173, stk. 2, i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (7) .

I forbindelse med indkaldelsen udarbejder Kommissionen vejledninger for forslagsstillere med oplysninger om udarbejdelse og indsendelse af forslag til en indirekte FTU-aktion. Kommissionen udarbejder ligeledes retningslinjer for evaluering af forslag og udvælgelsesprocedurer (8) . Disse vejledninger og retningslinjer samt arbejdsprogrammet og andre oplysninger vedrørende indkaldelsen kan fås ved henvendelse til Kommissionen på en af følgende adresser:

Nærmere oplysninger om de forskellige procedurer for indgivelse af forslag findes i bilag J til retningslinjerne for forslagsevaluering og udvælgelsesprocedurer.

Udgaver af forslag til indirekte FTU-aktioner, der indsendes på et datalagringsmedie (f.eks. CD-ROM og diskette), via e-mail eller fax vil ikke komme i betragtning.

Der opfordres til kun at indsende forslag til indirekte FTU-aktioner i en elektronisk udgave via systemet til elektronisk indsendelse af forslag (EPSS (9) ). Kommissionen kan dog under særlige omstændigheder give en koordinator tilladelse til at indsende en papirudgave i god tid før indsendelsesfristen. Ansøgning herom indgives skriftligt til følgende adresse: infso-einfrastructure@cec.eu.int. Ansøgningen skal ledsages af en begrundelse for, hvorfor der ansøges om undtagelse. Forslagsstillere, som ønsker at indsende papirudgaver, bærer ansvaret for at sikre, at sådanne ansøgninger om undtagelse og de tilknyttede procedurer kan afsluttes i så god tid, at indsendelsesfristen kan overholdes.

Forslagsstillerne opfordres til at anføre indkaldelsens referencenummer i al korrespondance vedrørende indkaldelsen (f.eks. i forbindelse med anmodning om oplysninger eller indsendelse af et forslag til indirekte FTU-aktioner).

(1) EFT L 232 af 29.8.2002, s. 1.

(2) EFT L 294 af 29.10.2002, s. 44.

(3) Kommissionens beslutning K(2002) 4791, ændret ved Kommissionens beslutning K(2003) 635, K(2003) 998, K(2003) 1951, K(2003) 2708, K(2003) 4571, K(2004) 48, K(2004) 3330 og K(2004) 4726. Ingen af dem er offentliggjort.

(4) Kommissionens beslutning K(2002) 4789, ændret ved Kommissionens beslutning K (2003)577, K(2003)955, K(2003)1952, K(2003)343, K(2003)3555, K(2003)4609, K(2003)5183, K(2004)433, K(2004)2002,(2004)2727, (2004)324, (2004)4178, (2004)5286, (2005)27, K(2005)961 og K(2005)2076. Ingen af dem er offentliggjort.

(5) EFT L 355 af 30.12.2002, s. 23.

(6) EFT L 248 af 16.9.2002, s. 1.

(7) EFT L 357 af 31.12.2002, s. 1.

(8) K(2003) 883 af 27.3.2003, senest ændret ved K(2004) 3337 af 1.9.2004.

(9) EPSS er et værktøj, der kan bistå forslagsstillere med at udarbejde og forelægge deres forslag elektronisk.

BILAG

1) Særprogram: »Strukturering af det europæiske forskningsrum« og »Integration og styrkelse af det europæiske forskningsrum«

2) Aktiviteter: Forskning og innovation samt støtte til en sammenhængende udarbejdelse af politikker

3) Indkaldelsens titel: Støtte til innovationspolitik i forbindelse med læring og udvikling

4) Indkaldelsens referencenummer:

FP6-2005-INNOV-9-Strand 1

FP6-2005-INNOV-9-Strand 2

FP6-2005-INNOV-9-Strand 3

FP6-2005-INNOV-9-Strand 4

FP6-2005-INNOV-9-Strand 5

5) Dato for offentliggørelse:

6) Indsendelsesfrist: 5. januar 2005, kl. 17.00 (lokal tid i Bruxelles)

7) Samlet vejledende budget: 29,25 mio. EUR (heraf kommer 2 mio. EUR fra særprogrammet »Integration og styrkelse af det europæiske forskningsrum« til støtte af type 5)

8) Områders navn, instrumenter samt vejledende budget pr. område:

Område Instrument (1) Vejledende budget 1.2.3.5 Type 1: INNO-Nets Type 2: INNO-Actions Type 3: INNO-Learning Platform Type 1: CA og SSA Type 2: CA Type 3: SSA Type 1: 11,5 mio. Type 2: 11,5 mio. Type 3: 2,5 mio. 1.2.1.9 (2) Type 4: Kortlægning af innovationsklynger Type 4: SSA Type 4: 1,75 mio. 12.3.4 (3) Type 5: GRIPS Type 5: SSA Type 5: 2 mio.

9) Mindste antal deltagere (4):

Instrument Mindste antal deltagere Koordinerende aktioner For denne indkaldelse er det mindste antal deltagere 3 uafhængige retlige enheder fra 3 forskellige medlemsstater eller associerede lande, hvoraf mindst 2 af deltagerne kommer fra medlemsstater eller associerede kandidatlande Specifikke støtteaktioner (SSA) 1 retlig enhed fra en medlemsstat eller en associeret stat

10) Begrænsninger af mulighederne for deltagelse:

Type 1

Det påkrævede mindsteantal af deltagere må alene omfatte

— offentlige organisationer med ansvar for finansiering eller forvaltning af innovationsaktiviteter, der gennemføres på nationalt eller regionalt plan

— andre nationale eller regionale organisationer, der finansierer eller forvalter sådanne innovationsaktiviteter

— organisationer, der opererer på europæisk plan, og hvis aktiviteter omfatter tværeuropæisk koordinering af nationalt finansierede innovationsaktiviteter.

Andre retlige enheder såsom velgørende eller andre private organisationer, der også forvalter innovationsprogrammer, som planlægges strategisk og gennemføres på nationalt eller regionalt plan, kan deltage ud over mindsteantallet af deltagere.

Type 2

Det påkrævede mindsteantal af deltagere må alene omfatte:

— offentlige organisationer med ansvar for finansiering eller forvaltning af innovationsaktiviteter, der gennemføres på nationalt eller regionalt plan

— andre nationale eller regionale organisationer, der finansierer eller forvalter sådanne innovationsaktiviteter

— organisationer, der opererer på europæisk plan, og hvis aktiviteter omfatter tværeuropæisk koordinering af nationalt finansierede innovationsaktiviteter.

Ud over mindsteantallet af deltagere, som defineret i ovenstående, er der ingen begrænsninger for øvrige deltagere. Eventuelle partnere kan derfor også omfatte handelskamre, brancheorganisationer, non-profit organisationer eller private innovationsaktører.

Type 3, 4 og 5

Ingen

11) Konsortieaftaler: Det er ikke et krav for deltagerne i specifikke støtteaktioner og koordinerede aktioner vedrørende type 1 i denne indkaldelse, at de indgår en konsortieaftale.

I tilfælde af konsortier er det et krav til deltagerne i koordinerede aktioner vedrørende type 2 og for deltagerne i specifikke støtteaktioner vedrørende type 3, 4 og 5 i denne indkaldelse, at de indgår en konsortieaftale.

12) Evalueringsprocedure:

— Evalueringen foregår i et trin.

— Forslagene evalueres ikke anonymt.

— Kommissionen kan om nødvendigt foreslå en sammenlægning af udvalgte forslag.

13) Evalueringskriterier og vægtning: Mht. de kriterier, der gælder for hvert enkelt instrument, henvises der til bilag B i arbejdsprogrammet for særprogrammet »Strukturering af det europæiske forskningsområde«.

Type 1, koordinerede aktioner: Der vil blive tilføjet 3 supplerende punkter for to af de seks anvendte kriterier under 2) Kvaliteten af koordineringen: — koordineringsmekanismen omfatter en hensigtsmæssig styringsstruktur, der inddrager de deltagende organisationer på et passende niveau, og under 3) Potentiel indvirkning: — INNO-Net inddrager de vigtigste aktører i de nationale eller regionale innovationssystemer, — Inno-Net-aktiviteterne skaber grundlag for et varigt samarbejde mellem de involverede partere.

Der vil ikke blive anvendt en vægtning for type 1 og type 2. For type 3, 4 og 5 anvendes følgende vægtninger

Der gælder ingen tærskelværdier for denne indkaldelse med undtagelse af type 1, hvor der gælder følgende tærskelværdier

Koordinerede aktioner: relevans: 3 ud af 5; kvaliteten af koordineringen: 4 ud af 5; potentiel indvirkning: 3 ud af 5; kvaliteten i konsortiet: 3 ud af 5; kvaliteten af styringen: 3 ud af 5 samt mobilisering af ressourcer: 3 ud af 5.

Specifikke støtteaktioner: relevans: 4 ud af 5; kvaliteten af støtteaktionen: 3 ud af 5; potentiel indvirkning: 3 ud af 5; kvaliteten af styringen: 3 ud af 5 samt mobilisering af ressourcer: 3 ud af 5.

Nærmere oplysninger fremgår af vejledninger for forslagsstillere og i retningslinjer for evaluering.

14) Vejledende evaluerings- og udvælgelsesfrister:

— Evalueringsresultater: forventes inden for 3 måneder efter den i punkt 6 anførte indsendelsesfrist.

— Kontraktunderskrivelse: det forventes, at de første kontrakter vedrørende denne indkaldelse træder i kraft seks måneder efter den pågældende indsendelsesfrist.

15) Midtvejsevaluering: Der kan gennemføres en midtvejsevaluering af de projekter, der er udvalgt under type 3, 4 og 5.

16) Finansielle betingelser:

Type 2: EU's bidrag kan udgøre op til 50 % af de støtteberettigede udgifter.

Type 1, 3, 4 og 5: EU's bidrag kan udgøre op til 100 % af de støtteberettigede projektudgifter.

(1) CA = koordinerede aktioner (Coordination actions); SSA = specifikke støtteaktioner (Specific Support Actions).

(2) Type 4 omfatter aktion 1.2.1.9: »Mapping and analysis of innovation clusters in Europe; Towards a consistent approach« (Kortlægning og analyse af innovationsklynger i Europa: På vej mod en sammenhængende fremgangsmåde).

(3) Type 5 omfatter aktion 1.2.3.4 »Global Review of Innovation Intelligence and Policy Studies« (GRIPS) (samlet oversigt over innovationsintelligens og politikstudier) i særprogrammet: Styrkelse af grundlaget for det europæiske forskningsområde, område 12: »Støtte til en sammenhængende udarbejdelse af politikker«.

(4) MS = Medlemsstater i EU; AS (herunder ACC) = Associerede lande; ACC = Associerede kandidatlande. Enhver retlig enhed, som er etableret i en medlemsstat eller en associeret stat, og som har det krævede antal deltagere, kan være enedeltager i den indirekte aktion.